
ZAPISNIK
dvadesetšeste (26.) sjednice Upravnog vijeća Javne ustanove 
Nacionalni park Plitvička jezera













Zagreb, ožujak 2026.
________________________________________________________________
ZAPISNIK
s dvadesetšeste (26.) sjednice Upravnog vijeća Javne ustanove Nacionalni park Plitvička jezera održane dana 30. ožujka 2026. godine (ponedjeljak) u Zagrebu, Radnička cesta 80 (3. kat – mala staklena dvorana) s početkom u 13,00 sati.

Nazočni na sjednici:
	Igor Kreitmeyer, predsjednik	
	Josip Brozičević, član
Ivan Lončar, član
Ana Maria Anušić Maračić, član

Odsutni:
	Ivana Sabljić, član 

Ostale osobe prisutne na sjednici:
Tomislav Kovačević, vršitelj dužnosti ravnatelja Javne ustanove Nacionalni park Plitvička 	jezera;
Kazimir Miculinić, stručni voditelj - voditelj Službe zaštite, održavanja, očuvanja i promicanja Nacionalnog parka (novi naziv: stručni voditelj NP);
Stipe Poljak, voditelj Službe zajedničkih poslova - tajnik Ustanove (novi naziv: voditelj ustrojstvene jedinice 2);
Robert Matijević, v.d. glavni nadzornik – voditelj Odjela nadzora, zaštite i čuvanja NP (novi naziv: v.d. glavni čuvar prirode);
Roža Poznanović, voditeljica Službe ekonomsko – financijskih poslova (novi naziv: voditeljica ustrojstvene jedinice 2);
Sanda Sertić, voditeljica Odjela nabave (novi naziv: voditelj ustrojstvene jedinice 3);
Maja Vurnek, stručni suradnik – biolog – ekolog (novi naziv: savjetnik);
Josipa Matanić, pravnica u Odjelu pravnih, kadrovskih i općih poslova (novi naziv: viši savjetnik 1) u svojstvu zapisničara.

	Predsjednik uvodno pozdravlja članove Upravnog vijeća i sve prisutne osobe te navodi da će se sjednica tonski snimati radi lakšeg i preciznijeg sastavljanja zapisnika. Predsjednik konstatira da su na sjednici prisutna četiri (4) člana Upravnog vijeća te da se mogu donositi pravovaljane odluke. 

Predsjednik otvara dvadesešestu sjednicu Upravnog vijeća Javne ustanove Nacionalni park Plitvička jezera i predlaže Dnevni red za današnju sjednicu kako slijedi:

DNEVNI RED
1. Usvajanje zapisnika 16., 18. e, 19., 20. e, 21. e, 22. e (Zoom), 23. e, 24. e (Zoom) i 25. e-sjednice Upravnog vijeća Javne ustanove Nacionalni park Plitvička jezera

2. Usmeno izvješće vršitelja dužnosti ravnatelja o aktualnim temama u Parku u periodu između dvije redovne sjednice Upravnog vijeća 

3. Prijedlog odluke o usvajanju godišnjeg izvještaja o izvršenju financijskog plana za 2025. godinu

4. Prijedlog odluke o raspisivanju javnog natječaja za davanje u zakup skladišnog prostora u poljoprivrednoj djelatnosti u Rebić 31, Općina Udbina

5. Prijedlog odluke o davanju suglasnosti vršitelju dužnosti ravnatelja Javne ustanove Nacionalni park Plitvička jezera za sklapanje Okvirnog sporazuma za predmet nabave: Usluge osiguranja

6. Prijedlog odluke o davanju suglasnosti vršitelju dužnosti ravnatelja Javne ustanove Nacionalni park Plitvička jezera na Izmjene i dopune Plana nabave Javne ustanove Nacionalni park Plitvička jezera za 2026. godinu

7. Prijedlog odluke o davanju suglasnosti vršitelju dužnosti ravnatelja Javne ustanove Nacionalni park Plitvička jezera za pokretanje postupaka javne nabave:

7.1.   Kupnja strojeva za proizvodnju i pakiranje prehrambenih proizvoda
7.2.   Kupnja vozila za prijevoz robe i putnika
7.3.   Kupnja broda
7.4.   Kupnja kamiona s dizalicom i priključcima za zimsku službu
7.5.   Kupnja i postavljanje mjerne opreme za praćenje stanja očuvanosti šumskih ekosustava i 	utjecaja klimatskih promjena uz EC prikupljanje, obradu i GHG analizu podataka
7.6.   Kupnja strojeva i opreme za održavanje staništa
7.7.   Kupnja nadogradnje postojeće serverske infrastrukture
7.8.   Radovi na zamjeni krovišta na zgradama: ZSC-UPRAVNA-PPZ-HLADOVINA
7.9.   Usluge održavanja i popravka specijalnih vozila
7.10. Usluge oglašavanja i medijskog zakupa
7.11. Usluge rebrendiranja
7.12. Usluge restauracije dijela sedrenih barijera na području Nacionalnog parka Plitvička	jezera

8. Prijedlog odluke o razrješenju vršitelja dužnosti stručnog voditelja nacionalnog parka - Javne ustanove Nacionalni park Plitvička jezera	

9. Prijedlog odluke o imenovanju vršitelja dužnosti stručnog voditelja/ice nacionalnog parka – Javne ustanove Nacionalni park Plitvička jezera

10. Razno


	Obzirom da nitko od članova nema primjedbi na predloženi Dnevni red, ne predlaže izmjene i/ili dopune istoga, Predsjednik konstatira da je Dnevni red usvojen jednoglasno (s 4 glasa „ZA“), te se prelazi na raspravljanje po pojedinim točkama Dnevnog reda.



Ad.1.) Usvajanje zapisnika sa 16., 18. e, 19., 20. e, 21. e, 22. e (Zoom), 23. e, 24. e (Zoom) i 25. e-sjednice Upravnog vijeća Javne ustanove Nacionalni park Plitvička jezera

Obzirom da nitko od članova nije imao primjedbe na dostavljene Zapisnike, Predsjednik konstatira da su jednoglasno (s 4 glasa „ZA“) usvojeni:

· Zapisnik sa 16., 18. e, 19., 20. e, 21. e, 22. e (Zoom), 23. e, 24. e (Zoom) i 25. e-sjednice Upravnog vijeća Javne ustanove Nacionalni park Plitvička jezera


Ad. 2.) Usmeno izvješće ravnatelja o aktualnim temama u Parku u periodu između dvije redovne sjednice Upravnog vijeća

Predsjednik daje riječ vršitelju dužnosti ravnatelja.

[bookmark: _Hlk149211450]V.d. ravnatelja je izvijestio članove o radu i poslovanju Ustanove između dvije redovne sjednice kako slijedi: Nacionalni park Plitvička jezera uvršten je u 47 pilot područja iz 26 zemalja koja sudjeluju u projektu LIFE PAME Europe, inicijativi koja želi podići razinu i usporedivost procjene učinkovitosti upravljanja zaštićenim područjima diljem Europe. U 2025. godini uvedeni su kartomati s ciljem smanjenja čekanja na kupnju ulaznice, sljedeći korak je omogućiti i preuzimanje grupnih ulaznica, što će dodatno smanjiti vrijeme zadržavanja posjetitelja na blagajnama. Nacionalni park Plitvička jezera uključen je u projekt „Priroda za sve na znakovnom”, čime je osobama oštećena sluha omogućen pristup informacijama putem QR kodova i video materijala na hrvatskom i međunarodnom znakovnom jeziku. Isti sadržaj ugrađen je i u mobilnu aplikaciju. Za rad u turističkoj sezoni 2026. temeljem provedenog javnog oglasa primljeno je 183 radnika. Ustanova će i ove godine organizirati  edukaciju za vodiče kroz predavanja o prirodnoj i kulturnoj baštini nacionalnog parka. 
Investicije za koje su radovi u tijeku:
1. Izgradnja Prezentacijskog centra Nacionalnog parka Plitvička jezera (Medvjeđak) 
1. Rekonstrukcija buffeta Kupalište – u tijeku su završni radovi i testiranja vezana uz zakazivanje tehničkog pregleda
1. Klimatizacija hotela Jezero – u tijeku je testiranje sustava
1. Rekonstrukcija trgovine Robni centar Mukinje
1. Rekonstrukcija hotela Plitvice
1. Izgradnja energane Velika Poljana
1. Rekonstrukcija pješačke staze ŠRC Mukinje 
1. Radovi na rekonstrukciji i opremanju Nacionalnog restorana Poljana
1. Radovi na izgradnji vidikovca Pogledalo
Investicije za koje je donesena odluka o odabiru izvođača i u tijeku je pribavljanje suglasnosti nadležnih tijela za zaključenje ugovora:
1. Rekonstrukcija hotela Bellevue 
1. Rekonstrukcija restorana Vučnica
V.d. ravnatelja apelira da Ministarstvo zaštite okoliša i zelene tranzicije pokuša ubrzati proces donošenja Odluke Vlade RH o davanju suglasnosti za sklapanje ugovora za izvođenje radova na rekonstrukciji hotela Bellevue i restorana Vučnice, obzirom su radovi na hotelu Plitvice koji se nalazi u neposrednoj blizini hotela Bellevue već započeli te bi stoga bilo svrhovito da se u istom vremenskom periodu izvode i radovi na rekonstrukciji hotela Bellevue. 
Nadalje, v.d. ravnatelja navodi da je na dan 30. ožujka 2026. godine u Ustanovi zaposleno ukupno 847 radnika. Prihodi ostvareni od prodaje ulaznica u ovoj godini iznose 325.833,88 eura, a prihodi od noćenja veći su za 53 % u odnosu na 2025. godinu, a od smještaja za 64 % u odnosu na 2025. godinu.


Ad.3.) Prijedlog odluke o usvajanju godišnjeg izvještaja o izvršenju financijskog plana za 2025. godinu

Predsjednik daje riječ voditeljici Službe ekonomsko – financijskih poslova, Roži Poznanović koja iznosi podatke iz izvještaja o izvršenju financijskog plana za 2025. godinu, sukladno dostavljenim materijalima uz poziv za održavanje sjednice.

Nakon provedene kratke rasprave Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 4 glasa „ZA“) prihvaćena

· Odluka o usvajanju godišnjeg izvještaja o izvršenju financijskog plana 2025. godinu.


Ad.4.) Prijedlog odluke o raspisivanju javnog natječaja za davanje u zakup skladišnog prostora u poljoprivrednoj djelatnosti u Rebić 31, Općina Udbina

Predsjednik daje riječ v.d. ravnatelja.

V.d. ravnatelja obavještava članove da je riječ o poslovnom prostoru koji je već godinama izvan funkcije, a plan je u budućnosti možda razmotriti mogućnost izrade DATA centra. Obzirom da trenutno postoji interes za zakupom, trebali bi cjelokupan poslovni prostor dati u zakup kako bi se na svojevrstan način područje privelo svrsi.

Predsjednik je istaknuo da ukoliko ne postoji opravdana svrha posjedovanja i uporabe navedene i sličnih nekretnina, za iste u budućnosti treba razmotriti mogućnost prodaje.

Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 4 glasa „ZA“) prihvaćena
· Odluka o raspisivanju javnog natječaja za davanje u zakup skladišnog prostora u poljoprivrednoj djelatnosti u Rebić 31, Općina Udbina



Ad.5.) Prijedlog odluke o davanju suglasnosti vršitelju dužnosti ravnatelja Javne ustanove Nacionalni park Plitvička jezera za sklapanje Okvirnog sporazuma za predmet nabave: Usluge osiguranja

Predsjednik daje riječ voditeljici Odjela nabave i skladišta, Sandi Sertić.

Sanda Sertić je izvijestila članove o provedenom postupku javne nabave, a radi nabavu usluga osiguranja, u okviru kojeg je odabrana kao najpovoljnija ponuda ponuditelja Croatia Osiguranje d.d., čija cijena ponude iznosi 412.408,68 EUR bez PDV-a.

Nakon kratke rasprave i obrazloženja, Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 4 glasa „ZA“) prihvaćena

· Odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera za sklapanje Okvirnog sporazuma za predmet nabave: Usluge osiguranja.



Ad.6.) Prijedlog odluke o davanju suglasnosti vršitelju dužnosti ravnatelja Javne ustanove Nacionalni park Plitvička jezera na Izmjene i dopune Plana nabave Javne ustanove Nacionalni park Plitvička jezera za 2026. godinu

Predsjednik daje riječ voditeljici Odjela nabave i skladišta, Sandi Sertić.

Sanda Sertić je izvijestila članove o planiranim i potrebnim izmjenama i dopunama Plana nabave, a sukladno dostavljenim materijalima uz poziv na sjednicu. 

Nakon provedene kratke rasprave i pregleda izmjena i dopuna Plana nabave,  Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 4 glasa „ZA“) prihvaćena

· Odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera na Izmjene i dopune Plana nabave Javne ustanove Nacionalni park Plitvička jezera za 2026. godinu



Ad.7.) Prijedlog odluke o davanju suglasnosti vršitelju dužnosti ravnatelja Javne ustanove Nacionalni park Plitvička jezera za pokretanje postupaka javne nabave:


7.1. Kupnja strojeva za proizvodnju i pakiranje prehrambenih proizvoda

Predsjednik daje riječ vršitelju dužnosti ravnatelja.

V.d. ravnatelja izvještava članove kako je planirano u okviru Podružnice hotelijerstva i ugostiteljstva uvođenje samostalne izrade pekarskih proizvoda, slijedom čega je potrebno nabaviti i strojeve za izradu čime bi se omogućila opskrba Ustanove pekarskim proizvodima.

Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 4 glasa „ZA“) prihvaćena

· Odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera za pokretanje postupka javne nabave: Kupnja strojeva za proizvodnju i pakiranje prehrambenih proizvoda


7.2.	  Kupnja vozila za prijevoz robe i putnika

Predsjednik daje riječ voditeljici Odjela nabave i skladišta, Sandi Sertić. 
Sanda Sertić je izvijestila Upravno vijeće da je planirana nabava 6 vozila od toga 2 kombija za prijevoz robe, 2 kamiona za potrebe Službe zaštite odnosno za održavanje staza i mostića, kao i građevinsko održavanje te 2 putnička kombija za prijevoz posjetitelja. 

Predsjednik je predložio da se nabava kombija za prijevoz posjetitelja provede uz sufinanciranje nabave energetski učinkovitih vozila, putem Modernizacijskog fonda.

Nakon provedene kratke rasprave,  Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 4 glasa „ZA“) prihvaćena

· Odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera za pokretanje postupka javne nabave: Kupnja vozila za prijevoz robe i putnika


7.3.	Kupnja broda

Predsjednik daje riječ voditeljici vršitelju dužnosti ravnatelja. 
V.d. ravnatelja je izvijestio Upravno vijeće da se ove godine očekuje isporuka dva do tri broda, za koje postupak nabave pokrenut prije dvije godine. Za jedan brod je izvršena prijava za sufinanciranje putem Modernizacijskog fonda. Trenutno u floti imamo osam brodova koje je potrebno zamijeniti novim električnim brodovima, stoga je potrebno pokrenuti nabavu još jednog.

Ana Maria Anušić Maračić je istaknula kako nije potrebno pokretati postupak nabave za nabavu još jednog broda, a pri tome nije izvršena ni isporuka prvog naručenog broda te ne znamo kako će izgledati i hoće li funkcionirati.

V.d. ravnatelja je naveo da je funkcioniranje broda neupitno, obzirom je riječ o nabavi novog broda koji će biti izrađen sukladno pravilima struke. Trenutna flota brodova je zastarjela i potrebno ju je obnoviti.

Nakon provedene rasprave,  Predsjednik je zaključio raspravu i stavio prijedlog odluke na glasovanje te konstatirao da je s 3 glasa „ZA“ i 1 glasom „SUZDRŽANIM“ prihvaćena

· Odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera za pokretanje postupka javne nabave: Kupnja broda


7.4.	Kupnja kamiona s dizalicom i priključcima za zimsku službu

Predsjednik daje riječ vršitelju dužnosti ravnatelja. 
V.d. ravnatelja je naveo da Ustanova trenutno posjeduje kamion s dizalicom koji se između ostalog koristi za čišćenje snijega tijekom zime, međutim riječ je o starom dotrajalom vozilu te je potrebno nabaviti novo.

Nakon provedene kratke rasprave,  Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 4 glasa „ZA“) prihvaćena

· Odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera za pokretanje postupka javne nabave: Kamiona s dizalicom i priključcima za zimsku službu.


7.5.	Kupnja i postavljanje mjerne opreme za praćenje očuvanosti šumskih ekosustava i utjecaja klimatskih promjena uz EC prikupljanje, obradu i GHG analizu podataka

Predsjednik daje riječ voditeljici stručnom voditelju, Kazimiru Miculiniću. 
Kazimir Miculinić je izvijestio članove Upravnog vijeća da je riječ o nabavi koja će biti provedena u okviru Programa konkurentnost i kohezija. Oprema je potrebna za provođenje aktivnosti Stručne službe Ustanove, a 85 % biti će financirano od strane EU.

Nakon provedene kratke rasprave,  Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 4 glasa „ZA“) prihvaćena

· Odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera za pokretanje postupka javne nabave: Kupnja i postavljanje mjerne opreme za praćenje očuvanosti šumskih ekosustava i utjecaja klimatskih promjena uz EC prikupljanje, obradu i GHG analizu podataka.


7.6.	Kupnja strojeva i opreme za održavanje staništa

Predsjednik daje riječ stručnom voditelju, Kazimiru Miculiniću. 
Kazimir Miculinić je naveo da je riječ o kupnji strojeva za održavanje šumskih staništa, travnjaka, sprječavanje sukcesije, kao i vodenih. Nabava će biti provedena kroz Program konkurentnost i kohezija i sufinancirana u iznosu od 85 % od strane EU.

Nakon provedene kratke rasprave,  Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 4 glasa „ZA“) prihvaćena

· Odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera za pokretanje postupka javne nabave: Kupnja strojeva i opreme za održavanje staništa.


7.7.	  Kupnja nadogradnje postojeće serverske infrastrukture

Predsjednik daje riječ voditeljici Odjela nabave i skladišta, Sandi Sertić. 
Sanda Sertić je izvijestila Upravno vijeće da se ne radi o velikom zahvatu već osvježavanju kapaciteta obzirom da serverska infrastruktura datira iz 2018. godine, iste je potrebno obnoviti.

Nakon provedene kratke rasprave,  Predsjednik je zaključio raspravu i stavio prijedlog odluke na glasanje te konstatirao da je jednoglasno (s 4 glasa „ZA“) prihvaćena

· Odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera za pokretanje postupka javne nabave: Kupnja nadogradnje postojeće serverske infrastrukture.


7.8.	  Radovi na zamjeni krovišta na zgradama: ZSC-UPRAVNA-PPZ-HLADOVINA

Predsjednik daje riječ voditeljici Odjela nabave i skladišta, Sandi Sertić. 
Sanda Sertić je izvijestila Upravno vijeće da je riječ o izmjeni dotrajalih krovišta na zgradama u vlasništvu Ustanove odnosno na Znanstveno – stručnom centru dr. Ivo Pevalek, na tzv. Upravnoj zgradi, zgradi u kojoj je smješten Odsjek protupožarne zaštite i objekt na Hladovini. 

Nakon provedene kratke rasprave,  Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 4 glasa „ZA“) prihvaćena

· Odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera za pokretanje postupka javne nabave: Radovi na zamjeni krovišta na zgradama: ZSC-UPRAVNA-PPZ-HLADOVINA


7.9.	  Usluge održavanja i popravka specijalnih vozila

Predsjednik daje riječ voditeljici Odjela nabave i skladišta, Sandi Sertić. 
Sanda Sertić je izvijestila Upravno vijeće da je riječ o redovitom održavanju i popravku panoramskih vozila Mercedes Unimog i prikolica. 

Nakon provedene kratke rasprave,  Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 4 glasa „ZA“) prihvaćena

· Odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera za pokretanje postupka javne nabave: Usluge održavanja i popravka specijalnih vozila


7.10. Usluge oglašavanja i medijskog zakupa

Predsjednik daje riječ vršitelju dužnosti ravnatelja. 
V.d. ravnatelja je istaknuo da je za prethodnu godinu planirana nabava usluga marketinga i oglašavanja, međutim uslijed promijenjenih okolnosti odlučeno je smanjiti nabavu navedenih usluga. Ova nabava odnosi se u velikom dijelu na zakup medijskih prostora. 

Nakon provedene kratke rasprave,  Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 4 glasa „ZA“) prihvaćena

· Odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera za pokretanje postupka javne nabave: Usluge oglašavanja i medijskog zakupa.


7.11. Usluge rebrendiranja

Predsjednik daje riječ vršitelju dužnosti ravnatelja. 
V.d. ravnatelja je izvijestio članove Upravnog vijeća da je u odnosu na komercijalne usluge koje Ustanova obavlja, potrebno izvršiti cjelokupno rebrendiranje, a s ciljem postizanja veće konkurentnosti i prepoznatljivosti na tržištu.

Nakon provedene kratke rasprave,  Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 4 glasa „ZA“) prihvaćena

· Odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera za pokretanje postupka javne nabave: Usluge rebrendiranja



7.12. Usluge restauracije dijela sedrenih barijera na području Nacionalnog parka Plitvička	jezera

Predsjednik daje riječ vršitelju dužnosti ravnatelja. 
V.d. ravnatelja je izvijestio Upravno vijeće da je 2018. godine zabilježeno prvo puknuće sedrenih barijera, a nakon toga još nekoliko slijedom čega je stručna služba sanirala jedno puknuće, a ovom nabavom bi se osiguralo uz sudjelovanje i Stručne službe, restauracija i obnova sedrenih barijera.

Nakon provedene kratke rasprave,  Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 4 glasa „ZA“) prihvaćena

· Odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera za pokretanje postupka javne nabave: Usluge restauracije dijela sedrenih barijera na području Nacionalnog parka Plitvička jezera



Ad. 8.) Prijedlog odluke o razrješenju vršitelja dužnosti stručnog voditelja nacionalnog parka - Javne ustanove Nacionalni park Plitvička jezera

Predsjednik daje riječ vršitelju dužnosti ravnatelja. 
V.d. ravnatelja je izvijestio Upravno vijeće da je stručni voditelj Kazimir Miculinić podnio zahtjev za sporazumni raskid ugovora o radu radi prelaska na drugo radno mjesto kod novog poslodavca.

Obzirom da nije bilo primjedbi,  Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 4 glasa „ZA“) prihvaćena

· Odluka o razrješenju vršitelja dužnosti stručnog voditelja nacionalnog parka – Javne ustanove Nacionalni park Plitvička jezera.



Ad. 9.) Prijedlog odluke o imenovanju vršitelja dužnosti stručnog voditelja/ice nacionalnog parka – Javne ustanove Nacionalni park Plitvička jezera

Predsjednik daje riječ vršitelju dužnosti ravnatelja. 
V.d. ravnatelja je predložio za vršiteljicu dužnosti stručnog voditelja/ice nacionalnog parka, Maju Vurnek, radnicu Ustanove koja trenutno obavlja poslove stručnog suradnika biologa ekologa.

Obzirom da nije bilo primjedbi,  Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 4 glasa „ZA“) prihvaćena

· Odluka o imenovanju vršitelja dužnosti stručnog voditelja/ice nacionalnog parka – Javne ustanove Nacionalni park Plitvička jezera.



Ad. 10.) Razno

Predsjednik otvara raspravu i daje riječ v.d. glavnog čuvara prirode, Robertu Matijeviću.

Robert Matijević je iznio kratki izvještaj o radu Odjela nadzora, zaštite i čuvanja nacionalnog parka u prethodnom razdoblju, izrečenim kaznama, ozlijeđenim osobama odnosno jednoj ozlijedi u okviru posjetiteljskog sustava te ostalim redovnim aktivnostima.

Predsjednik daje riječ članu, Ani Mariji Anušić Maračić.

Član, Ana Maria Anušić Maračić je navela da Ustanova još uvijek nije potpisala sporazum s radničkim vijećem o pravima i obvezama radničkog vijeća i poslodavca iako je to zatraženo na prošloj sjednici te joj također nije dostavljeno očitovanje o zakonitosti kadroviranja u Ustanovi. Nadalje, radničko vijeće je dobilo i obavijest da je pučka pravobraniteljica postavila upit o kadroviranju u okviru Ustanove i naglašava da se ne objavljuju interni oglasi niti postoji procedura raspoređivanja na radna mjesta na način da vrednuje stečena stručna sprema, a oglas za zapošljavanje u turističkoj sezoni je u velikoj mjeri poništen.

V.d. ravnatelja je naveo da će se usvajanjem novog Pravilnika o unutarnjem ustrojstvu i sistematizaciji radnih mjesta u Ustanovi riješiti problematika privremenog raspoređivanja na određena radna mjesta. Oglas za zapošljavanje u turističkoj sezoni je poništen u dijelu u kojem je utvrđeno da ne postoji potreba za obavljanjem poslova tijekom turističke sezone. Na primjedbu članice o tome da je na nekim radnim mjestima za vršitelja dužnosti voditelja imenovana osoba koja ima niže obrazovanje u odnosu na djelatnike odjela, v.d. ravnatelja navodi da obrazovanje ne može biti jedini kriterij za raspoređivanje na određeno radno mjesto već je u obzir potrebno uzeti i druge sposobnosti kao i sposobnost rukovođenja, ali u konačnici smatra da će se novom sistematizacijom radnih mjesta riješiti navedena problematika.

 
	Obzirom su iscrpljene sve točke Dnevnog reda, Predsjednik zaključuje 26. sjednicu Upravnog vijeća Javne ustanove Nacionalni park Plitvička jezera u 14,20 sati.


   	    Zapisnik sačinila:						 Predsjednik Upravnog vijeća:
           Josipa Matanić, mag.iur.							Igor Kreitmeyer

